Les activitats que el Departament proposa a les famílies perquè els alumnes facin a casa han de contribuir al desenvolupament de l'autonomia personal (gestió del temps, autoregulació, presa de decisions...) i ser significatives per a l'aprenentatge; poden consistir en la realització d'activitats d'observació i de contrast d'elements propers a la realitat de l'alumne, de cerca d'informació, d'indagació, de lectura, culturals, artístiques, lúdiques..., en suma, activitats alternatives a l'prenentatge a l'aula que no és possible fer pel tancament dels centres.
Cal tenir en compte que el treball habitual a classe, amb interacció entre alumnes i docents, és difícilment substituïble per un treball equivalent a casa.
Tot i això, podeu valorar la conveniència de proposar als alumnes algunes tasques que es puguin fer autònomament, amb consultes telemàtiques al professorat quan convingui.
S'ha d'evitar, per tant, la realització de tasques repetitives, no contextualitzades o d'una durada excessiva.
A continuació, us proposem un recull de propostes referides a les diferents etapes educatives.
Cal compaginar temps de joc autònom en què l'infant decideixi què vol fer i com, amb temps i activitats compartides amb l'adult.
Per al temps de joc autònom hem de posar a l'abast de l'infant materials diversos amb els quals pugui elaborar el seu joc: materials per fer construccions, objectes o robes que serveixin per disfressar-se, materials inespecífics (conquilles, bastons, peces de fusta, envasos...), titelles, ninos, cuinetes, contes, fulls, estris d'escriptura, etc.
Pel que fa a les activitats compartides amb l'adult podem fer diferents propostes que ajuden al desenvolupament de les seves capacitats.
Col·laborar en les tasques de la llar
Cal compaginar temps de lleure i de joc autònom en què els nens i les nenes decideixin què volen fer i com, amb temps i activitats compartides amb els adults.
Per al temps de lleure i de joc autònom hem de posar a l'abast dels els nens i les nenes recursos i materials diversos amb els quals puguin elaborar els seus jocs: materials per fer construccions, objectes o robes que serveixin per disfressar-se, materials inespecífics, titelles, ninos, cuinetes, contes, llibretes, pintures...
Pel que fa a les activitats compartides amb els adults es poden oferir diferents propostes enriquidores que afavoreixen els aprenentatges.
Activitats de l'àmbit lingüístic
Activitats de l'àmbit matemàtic
Activitats de l'àmbit de coneixement del medi
Activitat d'experimentació i art
Activitats amb el mòbil o tauleta
Suport a les tasques de la casa
Cal compaginar el temps de treball autònom en què l'estudiant decideixi què vol fer i com, amb el de lleure i activitats compartides amb la resta de la família.
Pel que fa a les activitats compartides amb la família, es poden fer propostes que ajudin al desenvolupament personal i social de l'alumne tot aprofitant l'ocasió perquè cada jove es responsabilitzi de les tasques domèstiques que li corresponen (higiene i cura personal, neteja i cura de l'ordre dels seus espais, col·laboració en les tasques domèstiques).
Quant a les activitats de treball autònom, es proposen, a títol d'exemple, diferents temes relacionats amb la situació i moment actual que es poden abordar amb una visió global i transversal, on intervenen competències bàsiques de diferents matèries i àmbits, també transversals.
Cal preveure la coordinació amb els joves i com fer el retorn dels seus treballs.
El producte final de l'alumne tant pot ser un text escrit o en format digital, un enregistrament de veu, un clip de vídeo, una presentació, un blog, etc. Tanmateix, cada centre pot decidir continguts de recerca que consideri pertinents.
Els antibiòtics poden servir per lluitar contra els virus?
Quina diferència hi ha entre un antiviral i una vacuna?
Per què no hi ha ara mateix una vacuna contra el coronavirus?
Per què no hi ha una vacuna per al coronavirus?
Per què és convenient vacunar-se?
Com afecta a tota la població que hi hagi grups de persones que no es volen vacunar?
Consulteu cada dia la informació que donen els mitjans de comunicació i els portals del Departament de Salut com, per exemple, Coronavirus SARS-CoV-2.
Feu un comentari cada dia sobre la situació (en un blog, en un clip de vídeo, etc.).
Per a què serveixen els impostos?
Què creus que passarà amb l'IVA i la situació de pandèmia actual?
Quines conseqüències creus que hi haurà?
Si la situació és una pandèmia, una crisi biomèdica, perquè tanta preocupació amb l'economia?
Com va afectar a la piràmide de població?
Va tenir una mortalitat semblant a la de la Primera Guerra Mundial?
Es pot comparar aquella situació amb l'actual?
El creixement o decreixement de la població va seguir algun model matemàtic?
Què té a veure el PIB i el creixement econòmic?
Com es pot veure afectat tot plegat per la pandèmia?
A quins sectors econòmics pot afectar més?
Què opinen els experts sobre la seva evolució?
El nombre d'afectats pel coronavirus
Busqueu dades sobre el nombre d'afectats a Catalunya, l'Estat espanyol o altres països durant el darrer mes.
Elaboreu diferents gràfiques amb aquestes dades, i ajusteu amb un full de càlcul l'evolució de les diferents corbes.
Quins tipus de creixement observeu?
Cerqueu informació sobre el creixement exponencial i expliqueu si pot ser un model adient per al creixement observat en alguna de les gràfiques anteriors.
En un quadern, en uns fulls, digitalment o com us sentiu més còmodes.
Escriviu cada dia sobre el vostre estat d'ànim, sobre les vostres preocupacions, sobre allò que no podeu fer i voldríeu i sobre tot allò que fareu quan superem la pandèmia.
Aquests dies hi ha un elevat consum de sèries, força joves devoren capítols cada jornada.
Construir un blog sobre una sèrie preferida tot comentant de forma planificada la temàtica, els capítols, els personatges, les seves relacions, etc.